( 156 ) 



meetconstighe Reden die der Singconst te verclaren 

 soo is te weten dat ghelyck de Meetconstighe Reden 

 bestaet in der formen grootheyt ende cleenheyt welcke 

 afghemeten wort duer langhde, alsoo de Singconstens 

 Reden in der gheluyden grofheyt en fynheyt, die 

 afghemeten wort duer hoochde of leechde: Als 

 twee singhende een dobbeleerste, men seght uyt 

 sulck verschil der leechde die deen onder dander is 

 de grofste stem dobbel onder finste. Ende sulcke stof 

 der dobbelheyt als dit is vande selve sijn al 

 d 'ander meerder ende minder singconstighe Redens. 

 Wederom ghelyckmen alle Redens van twee 

 voorghestelde rechtlinighe platten of lichamen duer 

 tghesicht niet bekennen en can, maer hun meetconstighe 

 reghels hebben, leerende hoemen die vinden sal, alsoo en 

 sijn alle Redens van twee voorghestelde 



gheluyden uyt het ghehoor niet te oirdeelen, maer 

 sij worden openbaer duer haer Sinconstighe reghels 

 daer wij nu af segghen moeten. 



Vande Redens der singchelicke gheluyden 

 na der Griecken meining. 



D 'ervaring betuycht dat de gespannen snaer op eenich 

 reetschap als luyt cyter viool of derghelycke 

 teghen haer helft een gheluyt maeckt daer 

 mede soo seer ghelyck dattet in hem een ghelaet 

 van selfheyt heeft diens Reden der grofheyt 

 wij duer eenighe natuerlicke gheneghentheyt 



dobbel verstaen maer niet soo wesentlick als de 

 dobbelheyt die ons in ander stoffen ontmoet, ghelyck 



